alexandrainst/scandi-wiki huggingface dataset:
Level 42

Level 42 er et britisk funkpopband som hadde stor fremgang i 1980-årene med singler som «Running in the family» og «Lessons in Love». Bandets navn stammer fra boken Haikerens guide til galaksen. De har solgt over 30 millioner album.

Gruppen ble dannet i 1980 i London og bestod opprinnelig av Mark King (bassgitar, vokal), Mike Lindup (klaviatur, vokal), Boon Gould (gitar) og Phil Gould (trommer). De tidlige årene kjennetegnes av en sterkt funk-inspirert dansbar popmusikk med tydelige jazzharmonier. Deretter bevegde Level 42 seg mot en lettere og mer rendyret popmusikk.

Den opprinnelige gruppen skilte lag i 1987, etter dette har flere ulike versjoner av bandet opptrådt. Den siste oppsetningen (2007) besto av King, Lindup og Gary Husband.

Diskografi 
The Early Tapes (1980, utgitt i 1982)
Level 42 (1981)
The Pursuit of Accidents (1982)
Standing in the Light (1983)
True Colours (1984)
A Physical Presence (1985)
World Machine (1985)
Running in the Family (1987)
Staring at the Sun (1988)
Guaranteed (1990)
Lessons in Love – Best (1993) (Tidsrom: 1980-89, digitalt remastret)
Forever now (1994)
Live at Wembley (1996)
The very best of (1998)
Live at Reading 2001 (2002)
The Sun Goes Down (2004)
Retroglide (2006)

Eksterne lenker 
 
 
 

Britiske musikkgrupper
Hitra Golfbane

Hitra Golfbane er en 9-hulls links-golfbane på Akset på Hitra i Trøndelag. De første 6 hullene åpnet 1. juni 2003.

Eksterne lenker 
 Hitra Golfbane og Hitra Golfklubb

Golfbaner i Norge
Idrettsanlegg i Trøndelag
Byggverk i Hitra
Sport i Hitra
Hopen (Smøla)

Hopen er en tidligere kommune i Møre og Romsdal. Kommunen ble etablert 1. januar 1915, da Hopen og Brattvær kommuner ble utskilt fra Edøy kommune. Ved opprettelsen hadde Hopen 1050 innbyggere.

1. januar 1960 ble Hopen og Brattvær slått sammen med Edøy kommune igjen, under navnet Smøla kommune. Ved sammenslåingen hadde Hopen kommune 1550 innbyggere.

Hopen er administrasjonssenter for Smøla kommune. Siden midten av 80-årene er det bygd opp forretningsområde og rådhus ved riksvei 669. Smølahallen åpnet i 2009, og i 2011 ble kunstgressbanen like ved tatt i bruk. Fra 2017 ble Smølas skoler slått sammen til én enhet ved senteret, Smøla barne- og ungdomsskole.

Ved veien til Veiholmen ligger Hopen kirke.

«Gamle» Hopen sentrum ved Hopen havn inneholdt dagligvarehandel, post, fiskemottak og kommunal kai. Nå finnes overnattingsbedrifter, restaurant og fiskeoppdrettsbedrift.

Ved havneinnløpet finnes et nasjonalt monument over Oscar Tybring, initiativtakeren til Norsk Selskap til Skibbrudnes Redning.

Litteratur 
Kjell Fredly: Smøla bygdebok bind 10  utgitt av Smøla kommune 2005, ISBN 82-994096-6-7

Tidligere kommuner i Møre og Romsdal
Bosetninger i Smøla
Norske kommuner etablert i 1915
Kommuner opphørt i 1960
Smølas historie
Łukasz Fabiański

Łukasz Marek Fabiański (født 18. april 1985) er en polsk fotballspiller som spiller for den engelske klubben West Ham United FC. Fabiański har spilt landskamper for  og var tidligere fast på det polske U21 landslaget. 

Fabiański skrev under for Arsenal den 26. mai 2007 etter å ha blitt kjøpt fra polske Legia Warszawa. Fabiański vant Ekstraklasa (den øverste polske fotballserien) med Legia Warszawa og hans prestasjoner der skaffet han en plass i landslagstroppen til Polen under VM i fotball 2006 i Tyskland. Fabiański ble også stemt frem til den beste keeperen i Ekstraklasa i både 2006 og 2007.

Den 29. mai 2014 ble meldte han overgang til Swansea City AFC på en fri overgang.

Landslaget 
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Referanser

Eksterne lenker 
 
 (PL) Łukasz Fabiańskis spillerprofil på 90minut.pl

Polske fotballspillere
Spillere i Fotball-VM 2006
Spillere i Fotball-EM 2008
Spillere i Fotball-EM 2016
Spillere i Fotball-VM 2018
Spillere i Fotball-EM 2021
Fotballspillere for Lech Poznań
Fotballspillere for KP Legia Warszawa
Fotballspillere for Arsenal FC
Fotballspillere for Swansea City AFC
Fotballspillere for West Ham United FC
Personer fra Gorzów fylke
Bergheim (Nordrhein-Westfalen)

Bergheim er en by i Tyskland i delstaten Nordrhein-Westfalen med rundt 65 000 innbyggere. Byen ligger i kreisen Rhein-Erft-Kreis 20 km vest for Köln.

Eksterne lenker 
 

Byer i Nordrhein-Westfalen
Bergisch Gladbach

Bergisch Gladbach er en by i den tyske delstaten Nordrhein-Westfalen med rundt 105 000 innbyggere. Byen er administrasjonssete for Rheinisch-Bergischer Kreis. Bergisch Gladbach ligger på østsiden av elven Rhinen, omtrent 10 km øst for Köln.

Hovednæringen i byen er papirproduksjon, trykking, glasstøy og tekstiler.

Historie 
Tidlige bosetninger eksisterte på 1200-tallet, men byen ble først offisielt grunnlagt i 1856.

Ordet «Bergisch» i navnet kommer av at byen lå i jarldømmet Berg, og ble lagt til for å skille den fra Mönchengladbach. I 1975 ble byen slått sammen med nabobyen Bensberg og fikk over 100 000 innbyggere i 1977.

Referanser

Eksterne lenker 
 

Byer i Nordrhein-Westfalen
Ål kirke (Gran)

Ål kirke er en kirke i Ålsbygda i Gran kommune, Innlandet fylke. Prost Selmer-Anderssen la ned grunnsteinen til kirken den 23. juni 1929, en helle som dekker et skrin med dokumenter og de på tiden gjeldende mynter, under søylen nærmest prekestolen. Både klokke og spirets vindfløy bærer årstallet 1929, men kirken ble ikke innviet før den 2. mars 1930.

Bare få dager etter at han holdt den første vanlige gudstjenesten i kirken, døde prost Selmer-Anderssen, og den første gravferden fra den nye kirken ble hans egen. Graven hans er i Oslo, på Gamle Aker kirkegård.

Referanser

Litteratur

Eksterne lenker 
 Moen og Ål menighet
 
 

Kirker i Gran
Kirker i Hadeland og Land prosti
Kulturminner i Gran
Norske kirker fra 1930
Magnus Poulsson
Slottsfjelltunnelen

Slottsfjelltunnelen er en 235 meter lang veitunnel gjennom Slottsfjellet i Tønsberg i Vestfold.

Historikk
Slottsfjelltunnelen ble åpnet som jernbanetunnel i 1881. Den var da en del av et sidespor på Grevskapsbanen til den daværende Tønsberg stasjon ved brygga i byen. I 1915 sto ny Tønsberg stasjon ferdig på Knapløkka lenger øst i byen, og sidesporet til den gamle stasjonen mistet sin betydning. Senere ble sidesporet lagt ned og tunnelen sto lenge ubrukt før den i juni 1968 åpnet som veitunnel. Siden 1970-tallet er Slottsfjelltunnelen en del av fylkesvei 308 (tidligere riksvei). Dette har skapt en barriere mellom Tønsberg eldste bydel Nordbyen, som ligger langs Tønsbergfjorden parallelt med tunnelen, og Storgata oppe ved Tønsberg domkirke.

Tunnelen ble stengt og benyttet som konsertlokale av Grex Vocalis i forbindelse med urfremføringen av tønsbergkomponisten Martin Rombergs Aradia den 28. juni 2012. 

Veitunneler i Vestfold og Telemark
Veier i Tønsberg
Jernbane i Vestfold og Telemark
1881 i Norge
Tunneler åpnet på 1800-tallet
Odd-Jarle Larsen

Odd-Jarle Larsen (født 1969) er en norsk fotballassistentdommer som representerer Fløy. Han har vært assistentdommer siden 1983, han har vært assistentdommer i Tippeligaen siden 2002 og han har vært FIFA-assistentdommer siden 2006.

Norske fotballdommere
Pitahaya

Pitahaya (eller dragefrukt) er navn som brukes på fruktene fra flere arter fra slekta Hylocereus i kaktusfamilien. Flere av disse artene kommer opprinnelig fra Sentral-Amerika. Pitahaya ble innført i Vietnam av franskmennene i kolonitiden og er senere blitt veldig utbredt i Vietnam og resten av Asia. De dyrkes i dag mest i Vietnam, Thailand, Gambia og litt i Australia. 

Frukten, som botanisk sett er et bær, er oval og ofte på størrelse med en sitron. Flere varianter har «bladrester» som stikker ut fra frukten. Fruktkjøttet er hos mange varianter hvitt, hos andre rødt, men alltid med mange små, svarte frø på størrelse med sesamfrø. Det finnes flere varianter av pitahaya. De vanligste er trolig rød pitahaya og gul pitahaya. Rød pitahaya finnes i to varianter, en med hvitt fruktkjøtt (H. undatus) og en med rødt fruktkjøtt (H. costaricensis). Begge er røde utenpå og har bladrester. Gul pitahaya (H. (Selenicereus) megalanthus) er gul utenpå, mangler bladrester og har hvitt fruktjøtt. 

Pitahaya spises vanligvis naturell, ev. med litt ingefær. Den har en behagelig avbalansert sødme og er ganske fast i konsistensen. Frukten blir ofte sammenlignet med kiwi, men pitahaya er mindre syrlig.

Referanser

Eksterne lenker 
 

Frukt
John Hastings, 2. jarl av Pembroke

John Hastings, 2. jarl av Pembroke (født 29. august 1347, død 16. april 1375) var en engelsk adelsmann og soldat. Han var sønn av Lawrence Hastings, 1. jarl av Pembroke, som døde før John ble født, og Agnes Mortimer, datter av Roger Mortimer, 1. jarl av March.

Den 19. mai 1359 giftet han seg med Margaret Plantagenet, datter av Edvard III av England og Philippa av Hainault. De to hadde vokst opp sammen, og hadde gjennom hele barndommen vært svært nær hverandre. Margaret døde i 1361 bare femten år gammel, og paret fikk ingen barn.

I juli 1368 giftet han seg for annen gang, med Anne Manny, en datter av sir Walter Manny. Anne overlevde ham.

Pembroke deltok i felttoget i Castilla i 1367, som ble ledet av hans svoger Edward, den svarte prinsen. I 1369 ble han ridder av Hosebåndordenen. Han ble nesten tatt til fange under et raid i Poitou det året. Før raidet hadde han nektet å dele kommandoen med sir John Chandos, men da Chandos oppfattet den alvorlige situasjonen kom han til unnsetning. I 1370 utmerket Pembroke seg under plyndringen av Limoges.

Den 22. juni 1372 ble han overrasket av den kastiljansk flåten og led et kraftig nederlag i slaget ved La Rochelle. Skipene i Pembrokes flåte ble senket eller tatt. Han ble selv tatt til fange, og døde tre år senere i fangenskap i Picardie.

Sønnen John, som ble født noen få måneder etter at han ble tatt til fange, etterfulgte ham som jarl av Pembroke.

Referanser 

Pembroke 04-02
Hosebåndsordenen
Bad Tölz

Bad Tölz er en by i Tyskland i delstaten Bayern med rundt 18 000 innbyggere. Byen er administrativt senter i Landkreis Bad Tölz-Wolfratshausen og ligger ved elven Isar.

Historie 
Området rundt Bad Tölz har vært bosatt siden steinalderen, det er blant annet funnet spor etter Hallstattkulturen.

Navnet på byen dukker for første gang opp i dokumenter mot slutten av 1100-tallet. Hainricus de Tolnze bygget en borg på stedet som kontrollerte elven og trafikken på veiene i området, men denne eksisterer ikke lenger i dag. I 1331 gjorde Ludvig IV Tölz til en handelsby.

På 1300-tallet var Tölz et omlastingssted for salt- og tømmertrafikk på Isar. I 1453 ble handelsgaten, kirken og borgen ødelagt av en brann. Hertug Albrecht III bygget opp igjen byen, men denne gangen i stein. Han bygget også palasset som stod der frem til 1770 da det var så falleferdig at det ble revet ned.

Trettiårskrigen (1618–1648) førte pest og ødeleggelse til regionen. Under den spanske arvefølgekrigen begynte det å bedre seg for byen, som da handlet med kalk og trevarer.

På midten av 1800-tallet ble det oppdaget naturlige kilder rundt Tölz. Byen begynte å fokusere på de helbredende egenskapene til disse kildene og ble et kursted. I 1899 fikk byen navnet Bad Tölz.

I 1934 ble en SS-Junkerschule (en kandidatskole for SS-offiserer) opprettet i Bad Tölz, og denne var i drift til slutten av andre verdenskrig. Totalt rundt 220 nordmenn gjennomgikk forskjellige kurs ved Junkerschule Bad Tölz i tiden 1942-45. Nordmenn deltok på følgende kurs ved skolen, 8, 9, 11, 14 og 18. Kriegs-Junker-Lehrgang, 1, 2, 3 og 4. Lehrgang für germanische Offiziere samt 1, 3, 4, 5, 6, 7 invalide-kurs. Ved opptak på skolen etter bestått forberedelseskurs fikk de graden SS-Junker, etter bestått mellomprøve ble de beskikket til SS-Standarten-Junker og etter bestått slutteksamen ble de beskikket til SS-Standarten-Oberjunker og sendt på en Waffen-Lehrgang innenfor sitt tildelte våpen som infanteri, pioner, panser osv. Deretter måtte SS-St.Ob.Ju tjenestegjøre i 3 måneder før de ble beskikket til offisersgrad (fenrik) SS-Untersturmführer. I tillegg lå det en underavdeling av Dachau konsentrasjonsleir i byen.

Bad Tölz er i dag kjent som et kursted med et historisk bysentrum fra middelalderen og flott utsikt mot Alpene. På vestsiden av Isar ligger Kurverwaltung, et moderne kursted med vann rikt på jod.

Kultur 
Guttekoret Tölzer Knabenchor fra Bad Tölz er kjent også utenfor Tysklands grenser.

Referanser

Eksterne lenker 
 

Byer i Bayern
Kursteder
Perlentaucher

Perlentaucher er en tysk nettavis for litteratur og kultur. 

Denne nettavisen gir daglig en oversikt over kulturdelene av tysktalende aviser som bl.a. avisene Frankfurter Allgemeine Zeitung, Frankfurter Rundschau, Neue Zürcher Zeitung, Süddeutsche Zeitung, tageszeitung, Die Zeit og også av internasjonale magasiner. Det presenteres anmeldelser av avisenes artikler og bokanmeldelser samt et arkiv over bokanmeldelsene i Perlentaucher siden 2000. 

Ideen til nettavisen Perlentaucher hadde i 1999 Anja Seeliger og Thierry Chervel, som grunnla sammen med Adam Cwientzek og Niclas Seeliger bedriften Perlentaucher Medien GmbH; 15. mars 2000 var Perlentaucher online. Websiden har i 2003 vunnet den tyske mediaprisen Grimme Online Award. 

Perlentaucher etablerte i 2005 den engelsktalende søstersiden signandsight.com, som presenterte utvalgte kulturartikler og hadde som mål å gi engelsktalende eti innsyn i det tyske kulturliv. Den engelske siden ble nedlagt i 2012.

Referanser

Eksterne lenker 
 
 Signandsight  (engelsk)

Nettsteder
Etableringer i 2000
Frankfurter Rundschau

Frankfurter Rundschau er en tysk dagsavis grunnlagt 1945, utgitt i Frankfurt am Main. 

Avisen regnes som en kvalitetsavis, og er riksdekkende. Avisen var den andre tyske avisen som ble grunnlagt etter den andre verdenskrigen 1. august 1945. Avisen utgis siden 30. mai 2007 i tabloidformatet og har et opplag på ca. 56 000.

Den 13. november 2012 meldte avisens ledelse at den var insolvent.

I mars 2013 ble imidlertid avisens fortsatte redaksjonelle drift sikret av konglomeratet Frankfurter Societät, hvor blant annet det konkurrerende, mer konservative FAZ var deleier. I 2018 ble driften overtatt av selskapet . Rundschaus trykkeri har ikke funnet noen ny eier og ble nedlagt.

Referanser

Eksterne lenker
 Frankfurter Rundschau

Tyske aviser
Aviser etablert i 1945
Frankfurt am Main
Kråkvågbrua

Kråkvågbrua er ei veibru i Ørland kommune i Trøndelag. Brua binder sammen øyene Kråkvåg og Storfosna. Arbeidet med brua og veiforbindelsen startet 1. oktober 2002, brua ble tatt i bruk 11. oktober 2003 og offisielt åpnet 25. oktober samme år. Vei-/bruforbindelsen mellom øyene er i dag privat. Den erstattet fergeforbindelsen mellom Kråkvåg og Garten. Forbindelsen mellom øyene og fastlandet går imidlertid fremdeles via fergestrekningen Storfosna – Garten.

Kråkvågbrua er ei elementbro, som har 11 spenn a 50 m, samt spenn på 40 m inn mot landkarene på hver side og er totalt 630 meter lang og har seilingshøyde 3,2 meter. Den er prefabrikkert av Selmer -Skanska i Stavanger og fraktet på lekter til kråkvågsvaet. Hvert element er 50 m langt og veier ca. 400 tonn. Kostnaden for bruforbindelsen var 60,9 millioner kroner. Forbindelsen ble finansiert av Sør-Trøndelag fylke, Ørland kommune og Forsvaret, i tillegg til at det ble innkrevd bompenger som en del av fergebilletten. Ørland kommune beregnet at bruforbindelsen ville spare kommunen for utgifter til fergeleiet på Kråkvåg, og til skolen på øya, som ble nedlagt høsten 2003. Undervisningen ble flyttet til Storfosna skole.

Se også
Liste over broer i Norge
Liste over broer i Norge etter lengde

Bilder fra monteringsfasen av Kråkvågbrua

Eksterne lenker
 Privat nettside med presentasjon av brua
 Ørland kommune: Bruforbindelse Storfosna-Kråkvåg

Veibroer i Trøndelag
Veier i Ørland
2003 i Norge
Broer åpnet i 2003
ATV

ATV kan vise til:

 All-terrain vehicle, en tre- fire- eller sekshjuls terrengmotorsykkel
 Alternativ til Vold
 Associated Television, et britisk fjernsynsselskap
 ATV Avrupa, et tyrkisk fjernsynsselskap
 Automated Transfer Vehicle, et ubemannet romskip
 En forkortelse for Azad Azərbaycan TV
Tanglewood

Tanglewood er et øve-, seminar- og konsertsted i Berkshire County i det vestlige av delstaten Massachusetts i USA. Det ligger mellom byene Lenox og Stockbridge. Siden 1937 har det årlig vært arrangert et sommerseminar og -festival her, og dette ble startet av den mangeårlige lederen av Boston Symphony Orchestra, Sergej Kussewitzkij, etter at det førte utendørskonserten ble avholdt her sommeren før. Stedet regnes som Boston Symphony Orchestras sommerresidens.

Sommerfestivalen i Tanglewood er en av de mest kjente i USA og på repertoaret finner en musikk innen både klassisk, jazz og populærmusikk. I tillegg gir Tanglewood også anledning til talentfulle ungdommer til å utvikle seg musikalsk gjennom sommerseminarene ved Boston University Tanglewood Institute (BUTI) og Tanglewood Music Center for amatørmusikere.

Tidlig i virksomheten var størrelser som Aaron Copland (som ledet komposisjonsavdelingen i årene 1940-1965), Paul Hindemith og Olivier Messiaen med som instruktører. Koussevitzkij underviste i dirigering, og blant studentene var Leonard Bernstein og Lukas Foss. Bernstein dirigerte sin første komposisjon ved Tanglewood i 1942 («Sonate for klarinett og piano»), og hans siste offentlige opptreden var også ved Tanglewood, da han den 19. august 1990 dirigerte Boston Symphony Orchestra i Benjamin Brittens Four Sea Interludes og Ludwig van Beethovens Symfoni nr. 7 i A-dur.

Andre kjente studenter ved Tanglewood har vært Luciano Berio og Alan Hovhaness. Bjarte Engeset ble invitert til Tanglewood i 1991.

Tanglewood har navn etter den amerikanske forfatteren Nathaniel Hawthorne som i mars 1850 leide et lite hus i Lenox som han kalte Tanglewood Cottage. Mens han bodde her, skrev han verket Tanglewood Tales, utgitt i 1853, og var en omskrivning av en rekke greske mytologiske historier for ungdom.

Eksterne lenker 
 
 Tanglewood Sommerfestival

Byggverk i Massachusetts
Musikkfestivaler i USA
Kultur i Massachusetts
Moholt studentby

Moholt studentby er en studentby på Moholt i Trondheim og er den største studentbyen tilknyttet Studentsamskipnaden i Trondheim (SiT), med rundt 1300 boenheter, fordelt på småblokker på 6 etasjer. Moholt 1 (blokkene rundt Herman Krags vei) sto innflyttningsklar i 1964. Arkitekt var Herman Krag

Studenbyen er kjent for et godt internasjonalt bomiljø, med studenter fra hele verden, i tillegg til egne boligenheter med  såkalte "NTNUI-Kjøkken", bestående av beboere fra NTNUIs idrettslag.

I nærheten av Moholt ligger også Karinelund studentby. I området finnes også Moholt Bibliotek, Moholt Storsenter, og  matbutikkene Rema 1000, Kiwi, Bunnpris, Meny og Coop Extra.

Studentkjellerne
Det finnes 19 studentkjellere i studentbyen, de fleste er tilknyttet en linjeforening (med unntak av Dragvollkjelleren som er felles for alle linjeforeninger på Dragvoll). Januar 2016 ble disse stengt grunnet manglende brannsikkerhet, men to av disse ble gjenåpnet kort tid etter og er per i dag de eneste åpne studentkjellerne på Moholt.

Referanser

Eksterne lenker
 Moholt studentby på studentsamskipnadens hjemmeside

Byggverk i Trondheim
Studenthjem i Norge
Studentkultur i Trondheim
Lerkendal (bydel)
Etableringer i 1964
Den britiske kongefamilien

Den britiske kongefamilien er de nærmeste slektningene av den britiske monarken. Det er ingen formelle eller lovmessige definisjoner på hvem som tilhører kongefamilien, og forskjellige lister kan derfor omfatte forskjellige personer. Generelt tar man med de som har tituleringene His eller Her Majesty og His eller Her Royal Highness. Det nåværende kongehuset tilhører huset Windsor. 

De som vanligvis regnes med i kongefamilien er:

 Monarken
 Monarkens ektefelle
 Enke eller enkemann av tidligere monark
 Barn av monarken
 Barnebarn av monarken
 Ektefeller av og enker/enkemenn etter en monarks sønn eller sønnesønn

Før 1917 ble også oldebarn i mannlig linje regnet med.

Medlemmer av kongefamilien

Se også 
 Arvefølgen til den britiske tronen

Kilder 
 Det britiske kongehuset, artikkel i Store norske leksikon

Kongefamilien
Yxney

Yxney brukes i dag som navn på den ytterste delen av Østerøya i Sandefjord. Området omfatter blant annet et naturreservat og Tønsberg tønne. Historisk ble navnet Yxney brukt om flere øyer som etter hvert har vokst sammen og i dag utgjør halvøya Østerøya.

Området er konstant et diskusjonstema for kommunen pga. de deler som er privateid, bla. av finansmannen Kjell Christian Ulrichsen som har blitt dekket av media.  Sommeren 2007 ferdigforhandlet Sandefjords ordfører Bjørn Ole Gleditsch (H), en avtale som via omveier sikrer allmennheten tilgang til en strand på vestsiden Yxney.  Avtalen er omstridt, bl.a hevder Den Norske Turistforening at kommunen ikke har rett til å forhandle bort retten til fri ferdsel i utmark.

Eksterne lenker 
 Nyheter om Yxney
 Oversiktskart over Yxney

Sandefjords geografi
Friluftsliv i Vestfold og Telemark
Agder politidistrikt

Agder politidistrikt omfatter Aust- og Vest-Agder fylker, bortsett fra Sirdal kommune, med hovedsete i Kristiansand. Politimester til 2008 var Bjørn Hareide som da ble etterfulgt av Kirsten Lindeberg. I politidistriktet bor det ca. 280 000 mennesker.

Sammenslåtte politidistrikter 
Agder politidistrikt ble opprettet 1. januar 2002 som en følge av «Politireform 2000» ved en sammenslåing av de tidligere politidistriktene
 Vest-Agder politidistrikt
 Kristiansand politidistrikt
 Arendal politidistrikt

Driftsenheter 
 Administrativ enhet
 Felles operativ enhet
 Felles kriminalenhet
 Felles forvaltningsenhet
 Politiets sikkerhetstjeneste (PST) Agder

Geografiske driftsenheter 
 Setesdal driftseining: Valle og Bykle lensmannskontor, Bygland lensmannskontor, Evje og Hornnes lensmannskontor
 Vest driftsenhet: Flekkefjord politistasjon,Kvinesdal lensmannskontor,Hægebostad lensmannskontor,Lyngdal lensmannskontor, Farsund lensmannskontor, Mandal politistasjon, Lindesnes lensmannskontor, Marnardal og Audnedal lensmannskontor.
 Midt driftsenhet: Kristiansand politistasjon, Vågsbygd politistasjon, Randesund politistasjon, Søgne og Songdalen lensmannskontor, Vennesla og Iveland lensmannskontor.
 Namsfogden i Kristiansand
 Øst driftsenhet: Grimstad politistasjon, Lillesand lensmannskontor, Birkenes lensmannskontor, Arendal politistasjon, Froland lensmannskontor, Gjerstad lensmannskontor,Vegårdshei lensmannskontor, Åmli lensmannskontor, Risør lensmannskontor,  Tvedestrand lensmannskontor.

Referanser

Eksterne lenker 
 http://www.politi.no
 Politistasjoner og lensmannskontor i Agder politidistrikt

 
Etableringer i 2002
Haugaland og Sunnhordland politidistrikt

Haugaland og Sunnhordland politidistrikt hadde hovedsete i Haugesund. Kaare Songstad var politimester.

Politidistriktet ble en del av Sør-Vest politidistrikt i 2016.

Dekningsområde
Politidistriktet dekket de 13 kommunene Bokn, Bømlo, Etne, Fitjar, Haugesund, Karmøy, Sauda, Stord, Suldal, Sveio, Tysvær, Utsira og Vindafjord, med til sammen 150 000 innbyggere.

Driftsenheter
 Felles operativ enhet
 PST utlendingsenhet
 Haugesund politistasjon – Sveio lensmannskontor – Tysvær lensmannskontor
 Karmøy lensmannsdistrikt
 Etne Vindafjord lensmannsdistrikt – Etne lensmannskontor
 Sauda Suldal lensmannsdistrikt – Suldal lensmannskontor
 Stord lensmannsdistrikt – Bømlo lensmannskontor – Fitjar lensmannskontor

Referanser

Eksterne lenker
 Haugaland og Sunnhordland politidistrikt

Tidligere politidistrikter i Norge
Myndigheter i Hordaland
Myndigheter i Rogaland
Etableringer i 2002
Opphør i 2015